Bernstorff
Store norske leksikon,Historie,Historiske hjelpevitenskaper,Slektsforskning og genealogi,Utenlandske slekter
Bernstorff er en mecklenburgsk (tysk) uradelsslekt som er kjent siden 1300-tallet. Slekten har også etterkommer i Danmark.
Til en eldre gren hører offiseren Andreas Hartvig Bernstorff (1763–1837), som kom i dansk tjeneste i 1780.Til en yngre gren hører hannoveransk kammerherre Joachim Engelke Bernstorff (1678–1737), som ble riksfriherre i 1716. Hans sønner var Andreas Gottlieb Bernstorff (1708–1768) og utenriksminister Johan Hartvig Ernst Bernstorff (1712–1772), som begge ble danske grever i 1767. Sønn av Andreas Gottlieb Bernstorff var utenriksminister Andreas Peter greve Bernstorff (1735–1797), som var far til blant andre offiseren greve Johan Hartvig Ernst Bernstorff (1767–1791) og til statsminister Christian Günther greve Bernstorff (1769–1835). Sønn av Johan Hartvig Ernst Bernstorff (1767–1791) var Andreas Erich greve Bernstorff-Gyldensteen (1791–1837) til grevskapet Gyldensteen. Gyldensteen gods øst for Bogense på Nord-Fyn tilhører fremdeles hans etterkommere.Til grenen Bernstorff-Dreilützow hører diplomaten Albrecht greve Bernstorff (1809–1873) og hans sønn diplomaten Johann-Heinrich greve Bernstorff (1862–1939). Les mer i Store norske leksikon adel Det tysk-romerske riket uradel